Γιορντάνκα Ντόνκοβα

Η Γιορντάνκα Ντόνκοβα (βουλγαρικά: Йорданка Донкова, γενν. 28 Σεπτεμβρίου 1961) είναι Βουλγάρα πρώην αθλήτρια του στίβου, και συγκεκριμένα εμποδίστρια, που κέρδισε ένα χρυσό και ένα χάλκινο μετάλλιο σε Ολυμπιακούς Αγώνες, καθώς και 9 μετάλλια σε ευρωπαϊκά πρωταθλήματα κλειστού και ανοικτού στίβου. Επιπλέον, κατέρριψε τέσσερις φορές το παγκόσμιο ρεκόρ στο κυρίως αγώνισμά της, τα 100 μέτρα με εμπόδια, τις τρεις μέσα σε ένα μόνο έτος (1986), ενώ το τέταρτο ρεκόρ της παρέμεινε ακατάρριπτο μέχρι το 2016.

Βιογραφικά στοιχεία
Κατά την παιδική της ηλικία η Ντόνκοβα υπέστη ένα ατύχημα, που είχε ως αποτέλεσμα να χάσει δύο δάχτυλα του δεξιού της χεριού.

Μετά τους Ολυμπιακούς Αγώνες της Σεούλ το 1988, η Ντόνκοβα δέχθηκε μία πρόταση να μεταναστεύσει στις ΗΠΑ και να αγωνίζεται με την αμερικανική ομάδα, αλλά αρνήθηκε να αλλάξει υπηκοότητα και συνέχισε να εκπροσωπεί τη Βουλγαρία.

Σήμερα η Ντόνκοβα έχει τρία παιδιά: τον ποδοσφαιριστή Ζίβκο Ατανάσοφ (γενν. 1991) και τις δίδυμες Ντανιέλα και Ντεσισλάβα (γενν. 1996).

Οι μεγαλύτερες διακρίσεις της
ΈτοςΔιοργάνωσηΤόποςΘέσηΑγώνισμαΕπίδοση (Δευτερόλεπτα)1980Ολυμπιακοί ΑγώνεςΜόσχαημιτελικός100 μ. με εμπόδια13,391982Ευρωπαϊκό Πρωτάθλημα Κλειστού Στίβου 1982Μιλάνο 3η60 μ. με εμπόδια8,03Ευρωπαϊκό Πρωτάθλημα Στίβου 1982Αθήνα2η100 μ. με εμπόδια12,54 (άνεμος: +0,4 m/sec)align="center" 4ηΣκυταλοδρομία 4×100 μέτρων43,101984Ευρωπαϊκό Πρωτάθλημα Κλειστού Στίβου 1984Γκέτεμποργκ 3η60 μ. με εμπόδια8,091986Ευρωπαϊκό Πρωτάθλημα Στίβου 1986Στουτγάρδη 1η 100 μ. με εμπόδια12,38 (άνεμος: –0,7 m/sec), C.R. 2ηΣκυταλοδρομία 4×100 μ.42,681987Ευρωπαϊκό Πρωτάθλημα Κλειστού Στίβου 1987Λιεβέν  1η60 μ. με εμπόδια7,79Παγκόσμιο Πρωτάθλημα Κλειστού Στίβου 1987Ινδιανάπολη 2η60 μ. με εμπόδια7,85Παγκόσμιο Πρωτάθλημα Στίβου 1987Ρώμη 4η100 μ. με εμπόδια12,491988Ολυμπιακοί ΑγώνεςΣεούλ 1η100 μ. με εμπόδια12,38 5ηΣκυταλοδρομία 4×100 μ.43,021989Ευρωπαϊκό Πρωτάθλημα Κλειστού Στίβου 1989 Χάγη 1η60 μ. με εμπόδια7,871992Ευρωπαϊκό Πρωτάθλημα Κλειστού Στίβου 1992Γένοβα 3η60 μ. με εμπόδια8,03Ολυμπιακοί ΑγώνεςΒαρκελώνη 3η100 μ. με εμπόδια12,701994Ευρωπαϊκό Πρωτάθλημα Κλειστού Στίβου 1994Παρίσι 1η60 μ. με εμπόδια7,85Ευρωπαϊκό Πρωτάθλημα Στίβου 1994Ελσίνκι 3η100 μ. με εμπόδια12,93 (άνεμος: –1,7 m/sec)
C.R. = Ρεκόρ αγώνων

Ρεκόρ
Στα 100 μέτρα με εμπόδια η Ντόνκοβα αρχικά ισοφάρισε, στις 13 Αυγούστου 1986, το παγκόσμιο ρεκόρ της Πολωνίδας Γκραζίνα Ράπστιν, που ήταν 12,36 δευτερόλεπτα και είχε σημειωθεί στις 13 Ιουνίου 1980. Λίγες μόνο ημέρες αργότερα, σημείωσε δύο παγκόσμια ρεκόρ την ίδια ημέρα. Αναλυτικότερα οι 4 καταρρίψεις του παγκόσμιου ρεκόρ από τη Ντόνκοβα έχουν ως εξής:

 12,35 δευτερόλεπτα : 17 Αυγούστου 1986, Κολωνία
 12,29 δευτ. : 17 Αυγούστου 1986, Κολωνία
 12,26 δευτ. : 7 Σεπτεμβρίου 1986, 45οι Βαλκανικοί Αγώνες Στίβου, Λιουμπλιάνα
 12,21 δευτ. : 20 Αυγούστου 1988, Στάρα Ζαγόρα

Η τελευταία επίδοση καταρρίφθηκε 28 χρόνια αργότερα, στις 22 Ιουλίου 2016, από την Αμερικανίδα Κέντρα Χάρισον στο Γκραν Πρι του Λονδίνου. Παραμένει ωστόσο ακόμα ως ρεκόρ Ευρωπαϊκού Πρωταθλήματος Στίβου (Πανευρωπαϊκών Αγώνων Στίβου) η επίδοση της Ντόνκοβα με 12,38 δευτερόλεπτα από τις 29 Αυγούστου 1986.

Παραπομπές

Βιβλιογραφία

Εξωτερικοί σύνδεσμοι
 Το «προφίλ» της αθλήτριας στον ιστότοπο της IAAF
 Αγώνες της στο YouTube (με σχολιασμό στην ισπανική γλώσσα)

Κατηγορία:Βούλγαροι αθλητές του στίβου
Κατηγορία:Εμποδιστές
Κατηγορία:Χρυσοί Ολυμπιονίκες του στίβου
Κατηγορία:Χάλκινοι Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1980
Κατηγορία:Αθλητές του στίβου στους Θερινούς Ολυμπιακούς Αγώνες 1988
Κατηγορία:Αθλητές του στίβου στους Θερινούς Ολυμπιακούς Αγώνες 1992
Ντόνκοβα Γιορντάνκα
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Πρωταθλητές Ευρώπης στον στίβο
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου